CELEX: 32020R1511
Language: sk
Date: 2020-10-16 00:00:00
Title: Vykonávacie nariadenie Komisie (EÚ) 2020/1511 zo 16. októbra 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia platnosti schválenia účinných látok amidosulfurón, bifenox, chlorotolurón, klofentezín, klomazón, cypermetrín, daminozid, deltametrín, dikamba, difenokonazol, diflufenikán, fenoxaprop-P, fénpropidín, fludioxonyl, flufenacet, fostiazát, indoxakarb, lenacil, MCPA, MCPB, nikosulfurón, parafínové oleje, pikloram, prosulfokarb, síra, triflusulfurón a tritosulfurón (Text s významom pre EHP)

19.10.2020   
               
               
                  SK
               
               
                  Úradný vestník Európskej únie
               
               
                  L 344/18
               
            
         VYKONÁVACIE NARIADENIE KOMISIE (EÚ) 2020/1511
         zo 16. októbra 2020,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia platnosti schválenia účinných látok amidosulfurón, bifenox, chlorotolurón, klofentezín, klomazón, cypermetrín, daminozid, deltametrín, dikamba, difenokonazol, diflufenikán, fenoxaprop-P, fénpropidín, fludioxonyl, flufenacet, fostiazát, indoxakarb, lenacil, MCPA, MCPB, nikosulfurón, parafínové oleje, pikloram, prosulfokarb, síra, triflusulfurón a tritosulfurón
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:
         
                     (1)
                  
                  
                     V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky, ktoré sa považujú za schválené podľa nariadenia (ES) č. 1107/2009.
                  
               
                     (2)
                  
                  
                     Vykonávacím nariadením Komisie (EÚ) 2019/1589 (3) sa predĺžili obdobia platnosti schválenia účinných látok chlorotolurón, klomazón, cypermetrín, daminozid, deltametrín, fludioxonyl, flufenacet, fostiazát, indoxakarb, MCPA, MCPB a prosulfokarb do 31. októbra 2020.
                  
               
                     (3)
                  
                  
                     Vykonávacím nariadením (EÚ) 2019/1589 sa predĺžilo obdobie platnosti schválenia účinnej látky tritosulfurón do 30. novembra 2020.
                  
               
                     (4)
                  
                  
                     Vykonávacím nariadením (EÚ) 2019/1589 sa predĺžili obdobia platnosti schválenia účinných látok amidosulfurón, bifenox, klofentezín, dikamba, difenokonazol, diflufenikán, fenoxaprop-P, fénpropidín, lenacil, nikosulfurón, pikloram a triflusulfurón do 31. decembra 2020.
                  
               
                     (5)
                  
                  
                     Vykonávacím nariadením Komisie (EÚ) 2017/555 (4) sa predĺžili obdobia platnosti schválenia účinných látok parafínové oleje a síra do 31. decembra 2020.
                  
               
                     (6)
                  
                  
                     Žiadosti o obnovenie platnosti schválenia uvedených látok boli predložené v súlade s vykonávacím nariadením Komisie (EÚ) č. 844/2012 (5).
                  
               
                     (7)
                  
                  
                     Vzhľadom na to, že hodnotenie uvedených látok sa oneskorilo z dôvodov, na ktoré žiadatelia nemajú vplyv, platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia platnosti ich schválenia o jeden rok.
                  
               
                     (8)
                  
                  
                     Pokiaľ ide o prípady, keď sa má prijať nariadenie o neobnovení schválenia príslušných účinných látok, pretože nie sú splnené kritériá schválenia, dátum uplynutia platnosti sa buď opätovne stanoví na dátum uplatniteľný pred prijatím tohto nariadenia, alebo sa zjednotí s dátumom nadobudnutia účinnosti nariadenia o neobnovení, podľa toho, ktorý z týchto dvoch dátumov nastane neskôr. Pokiaľ ide o prípady, keď sa má prijať nariadenie o obnovení schválenia príslušných účinných látok, stanoví sa najskorší možný dátum uplatňovania, ako to okolnosti dovolia.
                  
               
                     (9)
                  
                  
                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
                  
               
                     (10)
                  
                  
                     Vzhľadom na to, že obdobie platnosti schválenia niektorých látok uplynie 31. októbra 2020, malo by toto nariadenie nadobudnúť účinnosť čo najskôr.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. októbra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 309, 24.11.2009, s. 1.
         
            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
         
            (3)  Vykonávacie nariadenie Komisie (EÚ) 2019/1589 z 26. septembra 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia platnosti schválenia účinných látok amidosulfurón, beta-cyflutrín, bifenox, chlorotolurón, klofentezín, klomazón, cypermetrín, daminozid, deltametrín, dikamba, difenokonazol, diflubenzurón, diflufenikán, fenoxaprop-P, fénpropidín, fludioxonyl, flufenacet, fostiazát, indoxakarb, lenacil, MCPA, MCPB, nikosulfurón, pikloram, prosulfokarb, pyriproxyfén, tiofanát-metyl, triflusulfurón a tritosulfurón (Ú. v. EÚ L 248, 27.9.2019, s. 24).
         
            (4)  Vykonávacie nariadenie Komisie (EÚ) 2017/555 z 24. marca 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia niekoľkých účinných látok uvedených v časti B prílohy k vykonávaciemu nariadeniu (EÚ) č. 686/2012 (program obnovy AIR IV) (Ú. v. EÚ L 80, 25.3.2017, s. 1).
         
            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
      
      
         
            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:
            
                        1.
                     
                     
                        v šiestom stĺpci „Schválenie platí do“ riadku 40, deltametrín, sa uvedený dátum nahrádza dátumom „31. októbra 2021“;
                     
                  
                        2.
                     
                     
                        v šiestom stĺpci „Schválenie platí do“ riadku 65, flufenacet, sa uvedený dátum nahrádza dátumom „31. októbra 2021“;
                     
                  
                        3.
                     
                     
                        v šiestom stĺpci „Schválenie platí do“ riadku 69, fostiazát, sa uvedený dátum nahrádza dátumom „31. októbra 2021“;
                     
                  
                        4.
                     
                     
                        v šiestom stĺpci „Schválenie platí do“ riadku 102, chlorotolurón, sa uvedený dátum nahrádza dátumom „31. októbra 2021“;
                     
                  
                        5.
                     
                     
                        v šiestom stĺpci „Schválenie platí do“ riadku 103, cypermetrín, sa uvedený dátum nahrádza dátumom „31. októbra 2021“;
                     
                  
                        6.
                     
                     
                        v šiestom stĺpci „Schválenie platí do“ riadku 104, daminozid, sa uvedený dátum nahrádza dátumom „31. októbra 2021“;
                     
                  
                        7.
                     
                     
                        v šiestom stĺpci „Schválenie platí do“ riadku 107, MCPA, sa uvedený dátum nahrádza dátumom „31. októbra 2021“;
                     
                  
                        8.
                     
                     
                        v šiestom stĺpci „Schválenie platí do“ riadku 108, MCPB, sa uvedený dátum nahrádza dátumom „31. októbra 2021“;
                     
                  
                        9.
                     
                     
                        v šiestom stĺpci „Schválenie platí do“ riadku 119, indoxakarb, sa uvedený dátum nahrádza dátumom „31. októbra 2021“;
                     
                  
                        10.
                     
                     
                        v šiestom stĺpci „Schválenie platí do“ riadku 160, prosulfokarb, sa uvedený dátum nahrádza dátumom „31. októbra 2021“;
                     
                  
                        11.
                     
                     
                        v šiestom stĺpci „Schválenie platí do“ riadku 161, fludioxonyl, sa uvedený dátum nahrádza dátumom „31. októbra 2021“;
                     
                  
                        12.
                     
                     
                        v šiestom stĺpci „Schválenie platí do“ riadku 162, klomazón, sa uvedený dátum nahrádza dátumom „31. októbra 2021“;
                     
                  
                        13.
                     
                     
                        v šiestom stĺpci „Schválenie platí do“ riadku 169, amidosulfurón, sa uvedený dátum nahrádza dátumom „31. decembra 2021“;
                     
                  
                        14.
                     
                     
                        v šiestom stĺpci „Schválenie platí do“ riadku 170, nikosulfurón, sa uvedený dátum nahrádza dátumom „31. decembra 2021“;
                     
                  
                        15.
                     
                     
                        v šiestom stĺpci „Schválenie platí do“ riadku 171, klofentezín, sa uvedený dátum nahrádza dátumom „31. decembra 2021“;
                     
                  
                        16.
                     
                     
                        v šiestom stĺpci „Schválenie platí do“ riadku 172, dikamba, sa uvedený dátum nahrádza dátumom „31. decembra 2021“;
                     
                  
                        17.
                     
                     
                        v šiestom stĺpci „Schválenie platí do“ riadku 173, difenokonazol, sa uvedený dátum nahrádza dátumom „31. decembra 2021“;
                     
                  
                        18.
                     
                     
                        v šiestom stĺpci „Schválenie platí do“ riadku 176, lenacil, sa uvedený dátum nahrádza dátumom „31. decembra 2021“;
                     
                  
                        19.
                     
                     
                        v šiestom stĺpci „Schválenie platí do“ riadku 178, pikloram, sa uvedený dátum nahrádza dátumom „31. decembra 2021“;
                     
                  
                        20.
                     
                     
                        v šiestom stĺpci „Schválenie platí do“ riadku 180, bifenox, sa uvedený dátum nahrádza dátumom „31. decembra 2021“;
                     
                  
                        21.
                     
                     
                        v šiestom stĺpci „Schválenie platí do“ riadku 181, diflufenikán, sa uvedený dátum nahrádza dátumom „31. decembra 2021“;
                     
                  
                        22.
                     
                     
                        v šiestom stĺpci „Schválenie platí do“ riadku 182, fenoxaprop-P, sa uvedený dátum nahrádza dátumom „31. decembra 2021“;
                     
                  
                        23.
                     
                     
                        v šiestom stĺpci „Schválenie platí do“ riadku 183, fénpropidín, sa uvedený dátum nahrádza dátumom „31. decembra 2021“;
                     
                  
                        24.
                     
                     
                        v šiestom stĺpci „Schválenie platí do“ riadku 186, tritosulfurón, sa dátum nahrádza dátumom „30. novembra 2021“;
                     
                  
                        25.
                     
                     
                        v šiestom stĺpci „Schválenie platí do“ riadku 289, triflusulfurón, sa uvedený dátum nahrádza dátumom „31. decembra 2021“;
                     
                  
                        26.
                     
                     
                        v šiestom stĺpci „Schválenie platí do“ riadku 292, síra, sa uvedený dátum nahrádza dátumom „31. decembra 2021“;
                     
                  
                        27.
                     
                     
                        v šiestom stĺpci „Schválenie platí do“ riadku 294, parafínové oleje, sa uvedený dátum nahrádza dátumom „31. decembra 2021“.